જૂના ચીલે ચાલ્યા જવાનું હોય અને એ જ રીતે જીવન પૂરું કરવાનું હોય ત્યાં કદાચ એક રથનાં બે સરખાં પૈડાવાંળી વાતથી ગાડું ગબડી જાય પણ જે લોકો ચીલો ચાતરીને આગળ વધી રહ્યા છે, જેમણે ઊબડખાબડ રસ્તે-અત્યાર સુધી જ્યાં કોઈ ચાલ્યું નથી એવા રસ્તે-ચાલીને જીવનની મોટી મોટી સિધ્ધનો પામવી છે, તોતિંગ પડકારો ઝીલવા છે એમના માટે બે સરખાં પૈડાવાળું વાહન નકામું છે, એમને ટ્રેકટરની જેમ બે વિશાળ પૈડાં અને એની સરખામણીએ બે નાનાં પૈડાંવાળું વાહન જોઈશે.